Source: https://pravnapraksa.si/LITE/Kazalo.aspx?Src=5fphY2yrmhDl7JZo0uGOX4y92CEMTaWXxLXbfc6GTDrGYp%2B2rcftubF6x%2Bf1XUM1NOiD2UZFB%2FP%2BUcz5zgTO8WN2OrL3NsrvUlGUiByAw4gK0X8NEGsHjg%3D%3D
Timestamp: 2020-07-02 08:58:14+00:00
Document Index: 3248095

Matched Legal Cases: ['Sodišče ', 'Sodišče ', 'sodišče ', 'Sodišče ', 'sodišče ', 'sodišče ', 'Sodišče ']

Patricij Maček, Pravna praksa, 28-29/2017 Torek, 11. 7. Sredstva EU. Skupina neodvisnih strokovnjakov za kohezijsko politiko je predstavila končno poročilo o poenostavitvi pravil glede evropskih sredstev v prihodnjem proračunskem okviru po letu 2020. Glavno sporočilo skupine je, da čeprav so dosežki kohezijske
Stroški čezmejnega pridobivanja dokazov v EU
Judita Dolžan, 21.7.2011
mag. Judita Dolžan, Pravna praksa, 28-29/2011V zadevi Weryński je Sodišče prvič odločalo o predlogu za sprejetje predhodne odločbe, ki se nanaša na razlago 18. člena Uredbe Sveta (ES) št. 1206/2001 z dne 28. maja 2001 o sodelovanju med sodišči držav članic pri pridobivanju dokazov v civilnih in gospodarskih zadevah (Uredba). Sodišče je na predlog poljskega sodišča odločalo o vprašanju, ali ima zaprošeno sodišče v skladu z Uredbo pravico, da od sodišča, ki je zaprosilo, zahteva predujem za stroške za pričo ali povrnitev stroškov, ki so bili plačani zaslišani priči, ali pa mora stroške kriti iz lastnih finančnih sredstev. Z vprašanji, ki jih je obravnavalo Sodišče v tej zadevi, se večkrat srečujejo tudi slovenska sodišča in se z njimi obračajo na Ministrstvo za pravosodje.
Irena Vovk, Pravna praksa, 28-29/2011Članek iz revije Pravna praksa
Epilog prve tožbe Slovenije proti Komisiji
Ines Grah, 21.7.2011
Ines Grah, Pravna praksa, 28-29/2011Splošno sodišče v Luksemburgu je 12. julija izreklo sodbo v zadevi Republika Slovenija proti Evropski komisiji (T-197/09) v predlogu za razglasitev ničnosti odločbe Komisije. Komisija je v tej odločbi iz financiranja Skupnosti izključila odhodke Republike Slovenije v skupnem znesku 1.481.612 evrov zaradi njihove neskladnosti s predpisi Skupnosti, predvsem zaradi izbire nepravilnih metod merjenja površin, posledično pa zaradi nepravilnega kontrolnega sistema v državi v tistem času. Odhodki so bili prijavljeni v okviru finančnih let 2005 in 2006. Slovenija v svojih navedbah pred Splošnim sodiščem, sklicujoč se tako na kršitve v postopku izvedbe revizije Komisije kot tudi na nepravilne ugotovitve iz odločbe Komisije, ni uspela. Splošno sodišče je namreč odločilo, da se tožba Slovenije v vseh tožbenih razlogih zavrne.
mag. Nana Weber, Pravna praksa, 28-29/2011Domnevno sporna ustavna prepoved gradnje minaretov v Švici je dobila epilog na Evropskem sodišču za človekove pravice (ESČP), ki pa zadeve ni presojalo po vsebinski plati, saj je ugotovilo, da je v skladu s 35. členom Evropske konvencije o človekovih pravicah (EKČP) obravnavanje nedopustno. Pritožniki so kljub vsemu zadovoljni, saj je ESČP v sodbi nakazalo pogoje za obravnavanje v prihodnosti.
Pravica do prostega gibanja in družinske združitve v praksi po sodbi v zadevi Metock
Lara Grušovnik, 21.7.2011
Lara Grušovnik, Pravna praksa, 28-29/2011Eden od strahov držav članic EU je nedvomno neobvladovanje imigracijskih pritiskov. Pretirano priseljevanje državljanov tretjih držav na svoje ozemlje poskušajo omejiti z restriktivno zakonodajo, pri čemer so zavezane upoštevati norme, ki jih za to področje določa pravna ureditev na ravni EU. Tako so priseljencem posebej nenaklonjene države članice EU doživele hladen tuš, ko je Sodišče EU v sodbi v zadevi Metock in drugi proti Irski (C-127/08) razlagalo določbe Direktive 2004/38/ES v smeri, da država članica zakoncu državljana EU, sicer državljanu tretje države, za vstop in bivanje na svojem ozemlju ne sme postavljati dodatnih pogojev, ki jih sicer ne določa direktiva. Da bi harmonizirale nacionalno pravo z določbami Direktive 2004/38/ES v skladu s to razlago, so države članice morale odpraviti pogoj predhodnega bivanja na ozemlju druge države članice, prav tako pa tudi pogoje glede okoliščin sklenitve zakonske zveze in vstopa državljana tretje države, tj. zakonca državljana EU, na svoje ozemlje. Sodba, ki je okrepila pravice državljanov tretjih držav, ki so zakonci državljana EU, je po pričakovanjih sprožila nemalo razburjenja pri državah članicah. Danska je šla celo tako daleč, da je preostale države članice pozivala k ignoriranju sodbe. Poglejmo si dogajanje po razglasitvi sodbe, njeno (ne)upoštevanje v državah članicah EU ter pozitivne in negativne vplive sodbe nanje.
Avtor ni naveden, Pravna praksa, 28-29/2011Predobravnavni senat Mednarodnega kazenskega sodišča (MKS) je 27. junija 2011 izdal naloge za prijetje Mohameda Gadafija, Saifa Gadafija in Abdullaha Al-Senusija, ker naj bi ostajal utemeljen razlog za sum, da so v februarju 2011 prek državnega aparata in varnostnih sil zakrivili hudodelstva zoper človečnost na območju Libije. Ker ta država ni pogodbenica Rimskega statuta MKS, je tožilstvo sprožilo preiskavo šele potem, ko je Varnostni svet Združenih narodov na temelju VII. poglavja Ustanovne listine seznanil tožilca MKS s situacijo v Libiji.
Odgovornost države za smrt zaradi padlega drevesa
Andreja Tratnik, 21.7.2011
Andreja Tratnik, Pravna praksa, 28-29/2011Njen mož se je nekega julijskega dne v letu 1999 sprehajal po nekem poljskem zdravilišču. Nanj je padla ogromna platana. Takoj je umrl. Pritožnica (žena umrlega) se je deset let borila pred poljskimi sodišči za to, da bi se našlo krivca za moževo smrt. Vendar neuspešno. Poljska sodišča so sicer ugotovila, da je bilo za padec drevesa najbrž krivo malomarno ravnanje pristojnih občinskih oblasti, ker drevesa v slabem stanju niso odstranile, vendar individualnega krivca, ki bi pritožnici plačal odškodnino, niso našli. Bo končne posledice zato nosila Poljska, ker pritožnici ni zagotovila učinkovitega sredstva za uresničenje njenih pravic iz Evropske konvencije za človekove pravice (EKČP), natančneje, pravice do življenja iz 2. člena EKČP?
Vid Bele, Pravna praksa, 28-29/2011Sabina Zgaga je v drugi polovici letošnjega aprila na PF Univerze v Ljubljani pod mentorstvom prof. dr. Damjana Korošca uspešno obranila svojo doktorsko disertacijo Skrajna sila v mednarodnem kazenskem pravu. Doktorandka je v disertaciji predstavila tudi svoje poglede na ureditev skrajne sile v Kazenskem zakoniku (KZ-1), ki bi lahko bili upoštevni z vidika predlagane spremembe določbe 32. člena KZ-1 o skrajni sili.
Irena Vovk, Pravna praksa, 28-29/2011Bonitetne ocene. Evropski komisar za notranji trg in storitve Michel Barnier je napovedal predloge za omejitev pretirane odvisnosti Evrope od potez vodilnih bonitetnih agencij s sedežem v ZDA. Pozval pa je tudi k premisleku o prepovedi bonitetnega ocenjevanja držav v evrskem območju, ki prejemajo mednarodno finančno pomoč.
2019(1) 2018(5) 2017(8) 2011(9)